Christa McAuliffe

Sharon Christa McAuliffe, ganet Corrigan d'an 2 a viz Gwengolo 1948 hag aet da Anaon d'an 28 a viz Genver 1986, a oa ur skolaerez hag astraerez stadunanat eus Concord, New Hampshire, hag a oa marvet e bourzh an egorlestr Challenger e-kerzh ar gefridi STS-51-L.

McAuliffe a oa bet diplomet war an Istor hag an deskadurezh e Framingham State College e 1970, hag ur master he devoa tapet war an deskadurezh hag ar velestradurezhHohler, Robert T. (1986). "I Touch the Future..." The Story of Christa McAuliffe. New York, NY: Random House. . e Skol-veur Stad Bowie e 1978. McAuliffe a oa kroget da reiñ kentelioù war ar studioù sokial e Skol-veur Concord e New Hampshire e 1983.

E 1985, McAuliffe a oa bet choazet e-touez 11 000 den o doa respontet d'ar goulenn da gaout un ezel a-youl-vat gant NASA evit ar program Teacher in Space Project, evit kas ur c'helenner en egor. Evel ezel eus ar gefridi STS-51-L e oa sañset kas arnodennoù da benn ha reiñ kentelioù adal Challenger. D'an 28 a viz Genver 1986, an egorlestr a oa tarzhet goude un nijadenn 73 segondenn. Lazhet e oa bet an holl dud e bourzh war an taol. Goude marv McAuliffe, ar c'hentañ ha trevour nemetañ marvet e-kerzh ur gefridi gant an NASA eo bet roet he anv da veur a skol. Enoret e oa bet McAuliffe dre dalif gant ur Congressional Space Medal of Honor e 2004. E 2024 e oa bet staliet un delwenn anezhi dirak an New Hampshire State Capitol.
 Notennoù ha daveennoù 

Rummad:Ganedigezhioù 1948
Rummad:Marvioù 1986
Rummad:Astraerezed
Rummad:Kelennerien SUA